O‘zbekiston shifokorlar terma jamoasi Morell Cup’da AQSh doktorlarini mag‘lub etdi

Avstriyada futbol bo‘yicha shifokorlar o‘rtasidagi Jahon chempionati start oldi, deb yozdi “Championat.asia” nashri. Unda o‘zbekistonlik shifokorlar ham ishtirok etayotgan bo‘lib, ular “A” guruhida Braziliya, AQSh va mezbon Avstriyaga raqib bo‘lgandi.

Musobaqadagi debyut o‘yinida o‘zbekistonlik shifokorlar amerikalik hamkasblari bilan maydonga chiqib, 4:1 hisobida zafar quchdi. Mezbon Avstriya esa braziliyalik doktorlar bilan 1:1 hisobida durang o‘ynadi.
Bugun — 10-iyul kuni Toshkent vaqti bilan 20:00 da O‘zbekiston terma jamoasi Avstriyaga qarshi saf tortadi.
Leogang shahrida o‘tayotgan Morell Cup’da O‘zbekiston terma jamoasiga “Bunyodkor” klubida faoliyat yurituvchi Sergey Chigodayev murabbiylik qilmoqda.